Stortinget om Telenor-sjefens innrømmelser: «Løgn» og «dekkhistorie»
Abid Raja (V) sier rett ut at Baksaas har løyet for Stortinget. Nå risikerer Baksaas en ny høringsrunde i Stortinget. Hele kontroll- og konstitusjonskomiteen i Stortinget er rasende og føler seg lurt av Telenors eks-konsernsjef Jon Fredrik Baksaas og den sparkede styreleder Svein Aaser, som i januar benektet blankt at de hadde kjennskap til Vimpelcoms utbetalinger i Usbekistan, før Telia-Sonera saken sprakk i 2012.Tirsdag gikk Baksaas ut i Dagens Næringsliv og beklaget at han hadde holdt informasjon tilbake, både overfor Stortinget og regjeringen. Bakgrunn: Dette er Vimpelcom-skandalen – Baksaas og Telenor har laget en dekkhistorie overfor Stortinget, sier komitéleder Martin Kolberg til VG. – Vi har mottatt så mye skriftlig materiale hvor det ikke er mulig å lese ut det de nå forteller. Da lurer jeg på hvorfor, legger han til. VG har gjentatte ganger forsøkt å komme i kontakt med Baksaas, men han ønsker ikke å uttale seg mer i saken, opplyser Telenors kommunikasjonsavdeling.Allerede før høringene i Stortinget i januar, ble Stortinget varslet av Baksaas og Aaser om at de ikke ville bryte sitt taushetsløfte i den åpne høringen, og at det ville gjelde også om høringen ble lukket. – Da ga komiteen en entydig beskjed tilbake til Telenor om at det ikke ville bli akseptert. Og da kom både Aaser og Baksaas tilbake i høringen og sa at de hadde fritatt seg selv fra taushetsplikten, og at de ville fortelle alt, sier Kolberg. – I hvilket lys står de uttalelsene nå? – De står jo i et meget spesielt lys, når vi nå har fått vite det vi har. – Vil Baksaas og Aaser bli innkalt til nye høringer? – Jeg vil ikke svare på det ennå, men det er rimelig å tenke seg, uten at vi har bestemt oss. Jeg vil ikke si noen navn nå. – Hvor alvorlig er det å forklare seg feilaktig overfor Stortinget? – De sier jo selv nå at de ikke fortalte alt de burde sagt, og at de holdt tilbake ting som åpenbart var vesentlig for helheten. Og det vil jeg karakterisere som veldig alvorlig og uheldig, og jeg blir nesten litt trist av det hele, for det sånt som vi normalt ikke opplever i Norge, sier Martin Kolberg.Han bekrefter at han ikke tidligere har opplevd at samfunnstopper har forklart seg uriktig for komiteen. Les også: Slik sparket Mæland Telenor-toppen Bare en måned før høringen, hadde Baksaas gått av som styremedlem i Vimpelcom. Han har ikke besvart VGs henvendelser i denne saken, men sier til DN at det ikke er snakk om en dekkhistorie. – Hensynet til en stor internasjonal etterforskning var avgjørende. I ettertid ser jeg at det burde vært håndtert annerledes. VG har tidligere skrevet at det var opplysninger om at styret i Vimpelcom diskuterte klare bekymringer om mulig korrupsjon i Usbekistan, som fikk næringsminister Monica Mæland (H) til å sparke Svein Aaser som styreleder, og deretter alarmere Stortinget sist fredag.Det er imidlertid uklart hva det var som gjorde at Telenor valgte å gå til sin statlige storeier med disse opplysningene nå. En kilde sier at informasjonen kom opp i en gjennomgang som Sigve Brekke, Telenors nye sjef, beordret tidligere i høst. Tidspunktet for å informere departementet kan også ha sammenheng med at Vimpelcom tirsdag flagget en avsetning på 900 millioner dollar – 7,6 milliarder kroner – til å dekke kostnader knyttet til etterforskningen i USA og Holland. Det avvises imidlertid av Telenor.Abid Raja, Venstres medlem i kontrollkomiteen, sier rett ut at Baksaas, etter hans oppfatning, løy i høringen i Stortinget: – Etter høringene i januar sa jeg at det var vanskelig å tro at Baksaas og Aaser ikke kjente til utbetalinger på 700 millioner kroner til Usbekistan, og at de kunne sitte på mer informasjon enn de ga i Stortinget. Derfor er det nå grunn til å si at Baksaas har løyet til Stortinget, sier Raja til VG.
Martin Kolberg (Ap) anklager Telenors eks-sjef Jon Fredrik Baksaas for å ha laget en dekkhistorie for å skjule informasjon for Stortinget. Baksaas for å ha laget en dekkhistorie for å skjule informasjon for Stortinget.